b'\n_START_ARTICLE_\nHawker Fury\n_START_SECTION_\nUtvikling\n_START_PARAGRAPH_\nDet var det f\xc3\xb8rste flyet i britisk tjeneste som kunne fly raskere enn 175 knop (200 engelske mil i timen). Da den kom var Fury en avansert design og hadde mange elementer som ble tatt opp i senere fly fra Hawker, s\xc3\xa6rlig Hawker Hurricane. Med tanke p\xc3\xa5 \xc3\xb8konomi ble Hurricane konstruert slik at fabrikken kunne gjenbruke en del av de allerede eksisterende jiggene for selve skroget og halen. P\xc3\xa5 mange m\xc3\xa5ter var flyet en Hawker Fury med bare ett vingepar og innfellbart understell. I begynnelsen ble det ofte omtalt som the Fury monoplane. Selv for et utrenet \xc3\xb8ye skal det v\xc3\xa6re mulig \xc3\xa5 se slektskapet, s\xc3\xa6rlig likner halepartiet p\xc3\xa5 de to flyene hverandre.\n_START_SECTION_\nHawker Fury i Norge\n_START_PARAGRAPH_\nFlytypen ble solgt til en rekke land, men i Norge ble det bare kj\xc3\xb8pt inn et eneste eksemplar til utpr\xc3\xb8ving for H\xc3\xa6rens flyv\xc3\xa5pen. Fury ble valgt bort til fordel for Gloster Gladiator.'